VIRON PASTORIT AREENALLA
Hei! Olen Healing Rooms Viron toimitusjohtaja Anton Tuul.
Kanssani on pastori Eenok Palm Haapsalun baptistiseurakunnasta.
Hei! - Meillä on tänään tärkeä aihe: -
paranemisen esteet.
Puhumme siitä, mitkä ovat ne asiat, -
jotka voivat estää meitä saamasta terveyttä Jumalalta.
Kuuluistenkin parantaja- evankelistojen kokouksissa -
kaikki eivät parane. Aina on niitä, jotka kysyvät, -
mikseivät he parantuneet. Miksen minä parantunut, -
vaikka puolestani rukoiltiin?
Kun puhutaan terveydestä, -
suuri kysymys, johon kaikki takertuvat, -
on se, mikseivät kaikki parane.
Mielestäni kysymystä kannattaisi lähestyä niin, -
että mietimme mikä estää ottamasta terveyttä vastaan.
Esteitä voi olla niin rukoilijan elämässä -
kuin rukoiltavankin elämässä.
Samalla on tärkeä ymmärtää, -
että Jumalan puolella tässä asiassa ei ole esteitä.
Jumala on parantanut -
niin väkeviä uskovia kuin täysin ei-uskovia, -
skeptikkoja, katkeroituneita ja ylpeitä -
sekä syntiin eksyneitä. Esimerkkejä on paljon.
Jeesuksen elämä on selkeä todiste meille, -
sillä Hän ei koskaan asettanut edellytykseksi sitä, -
onko ihminen tehnyt parannuksen vai ei.
Me vaadimme sitä toisinaan.
Kun mietimme mikseivät kaikki parane, voisimme kysyä -
miksi kaikki eivät pelastu.
Paavali kertoo 1. Tim. 2:4 -
selvästi Jumalan tahdon: -
Jumala haluaa, että kaikki pelastuvat ja tietävät totuuden.
Kaikki eivät valitse tietä Jumalan tuntemiseen, -
mutta se ei muuta Jumalan tahtoa tässä asiassa.
Sekään, etteivät kaikki parane, ei muuta Jumalan tahtoa.
Kun puhutaan paranemisen esteistä, -
mitkä ovat olennaisimmat syyt, -
jotka voivat estää paranemisen?
Yleistävästi voi sanoa, että paranemiselle on monia esteitä.
Olisi helppoa, jos esteitä olisi vain yksi.
Kun katsomme parantamisen historiaa, -
viimeistä kahta tuhatta vuotta ja Vanhan Testamentin aikaa, -
löydämme sieltä monia esteitä.
Kuten sanoit, voimme kertoa vain keskeisiä syitä, -
sillä ohjelmaformaattimme -
ei mahdollista tyhjentävän luettelon tekemistä.
Katsotaan kuitenkin esteitä, -
joita esiintyy eniten tai jotka ovat arkaluonteisia.
Sanoitkin jo ensimmäisen asian. Esteet ovat tavallisia ihmisillä.
Jumalan puolelta asia on kunnossa.
Este on sairastuneessa ihmisessä, -
hänen puolestaan rukoilevissa ihmisissä -
tai vallitsevassa tilanteessa.
Esteet ovat siis meidän tasollamme.
Ensimmäinen este on uskonpuute.
Monien mielestä -
nykylääketiede on kehittynyt pitkälle, -
ja he miettivät tarvitseeko paranemisen puolesta rukoilla, -
jotta ihmiset parantuisivat Jumalan voimasta.
Tiedämme kuitenkin, -
ettei nykylääketiede voi auttaa kaikkia ja kaikissa tilanteissa.
Parantuminen Jumalan voimasta ei ole lääketieteen vastakohta.
Ne täydentävät toisiaan. Tämä on tärkeä periaate.
Lääkäreitä ei pidä moittia.
He ovat ihmisiä eivätkä he pysty ratkaisemaan kaikkia ongelmia.
Rukous ja lääketiede voivat täydentää toisiaan sovussa.
Uskovat lääkärit ovat antaneet -
molemminpuolista opastusta.
Kun uskova lääkäri ymmärtää, että tarvitaan Jumalan apua, -
hän voi ohjata potilaan esirukouspalveluun.
Vastaavasti kun esirukouspalvelussa huomataan, -
että nyt tarvitaan asiantuntevaa lääkäriä, -
ohjaamme hänet lääkäriin. Nämä kaksi täydentävät toisiaan.
Joskus tilanteissa on jännitteitä.
Markuksen evankeliumin yhdeksännessä luvussa -
kerrotaan isästä, jonka pojalla oli kaatumatauti.
Isä pyysi Jeesusta auttamaan, jos Hän vain pystyisi.
Jeesus vastasi, että kaikki on mahdollista sille, joka uskoo.
"Kaikki on mahdollista sille, joka uskoo." Mark. 9:23.
Jeesus ratkaisi tilanteen ja paransi pojan.
Pojan isä sanoi Jeesukselle vielä näin: -
"Minä uskon; auta minun epäuskoani."
Isä halusi uskoa, mutta ei osannut vaikeassa tilanteessa.
Siksi Raamatusta ja Pyhän Hengen johdatuksessa -
saadut tiedot ovat tärkeitä rukoustilanteessa -
uskon kasvattamiseksi ja nostamiseksi.
Joskus korostetaan liikaa sen uskoa, -
jonka puolesta rukoillaan.
Kun mietimme tätä kaatumatautista poikaa, -
olen melko varma, ettei hänellä ollut lujaa uskoa.
Opetuslapsiltakin puuttui uskoa. Usko oli Jeesuksella.
Ja Jeesus auttoi poikaa.
Katsotaan, miten usko voi tulla esiin ja vahvistua.
Room. 10:17 sanotaan, -
että usko tulee kuulemisesta ja kuuleminen Jumalan sanasta.
Usko tulee Jumalan sanasta ja sen julistamisesta.
Sisällämme on valmiiksi tarve uskoa.
Jumala antaa siihen oman lisänsä, -
ja kun nämä kaksi yhdistyvät, silloin syntyy jotain.
Voimme siis ylittää esteet, -
kun liikumme tietoisesti epäuskosta kohti uskoa -
ja tavoittelemme omin voimin ja Jumalan avulla uskon siementä, -
joka voi olla joskus sinapinsiemenen kokoinen.
Jeesus sanoi, että se riittää siirtämään jopa vuoria.
Jeesus puhui, miten tärkeää on elää anteeksiannossa.
Aina joku satuttaa meitä, esimerkiksi sanoo pahasti.
Tai lapsuudessa opettaja tai kaveri on tehnyt jotain ikävää.
Voimme kantaa hengessämme kipeitä haavoja vuosikymmeniä.
Kun puhutaan anteeksi antamisesta, -
voiko anteeksiantamattomuus olla yksi paranemisen este?
Se onkin toinen tärkeä este.
Tässä tärkeäksi nousee tilanne, jossa tunnemme, -
että joku on tehnyt meille vääryyttä ilman omaa syytämme.
Ensin voimme loukkaantua, ja kun tunne saa muhia meissä, -
sitä seuraa katkeroituminen.
Se voi kestää pitkäänkin.
Tällöin tulee ottaa oikea asenne ja päättää vapautua asiasta -
ja luovuttaa se Jumalalle, joka on oikeamielinen tuomari.
En vaivaa asialla henkeäni, vaan vapautan itseni siitä.
Tämä ei tarkoita, etten olisi tekemisissä asian kanssa, -
vaan että uskon sen Jumalalle, -
joka on luvannut tuomita kaikkien jumalattomat teot.
Meidän tulee omaksua tällainen asenne tietoisesti.
Jos tunnet itsesi huonoksi, niin tässä kyse ei ole tunteesta.
Anteeksianto on tahdon asia.
Päätän antaa anteeksi. Luovutan asian Jumalalle.
Jumala on oikeamielinen ja tietää, -
miten toimia kenenkin kanssa.
Mark. 11:25 sanoo, että kun rukoilette, antakaa anteeksi, -
jotta Isänne, joka on taivaissa, antaisi teille anteeksi.
Nykypäivän lääketiede on osoittanut, -
että kun emme anna anteeksi ja olemme katkeria, -
vedämme sairauksia puoleemme.
Tämä on hyvä syy antaa anteeksi.
Luomme itsellemme muurin tai kotelon, -
jonka vangiksi jäämme. Tämä on kaikkein onnettominta.
Tarvitsemme ratkaisun tähän ongelmaamme.
Tarvitaan ymmärryksellä ja tahdolla tehtyjä päätöksiä.
Meidän tulee luovuttaa asia rukouksessa Jumalan huoleksi.
Kolmas este on tiedon puute.
Voimme miettiä joskus, että Jumala on suuri, -
kaikkivoipa, maailman luoja, esimerkillinen johtaja.
Miten Hän liittyy paranemiseen?
Tällöin on hyvä katsoa Jumalan sanaa.
2. Moos. 15:26 Jumala sanoo: -
"Minä olen Herra, sinun parantajasi."
Tämä sana on Israelin kansalle.
Seurakunta kuuluu Israeliin hengellisesti, -
joten uskallamme luottaa näihin Jumalan sanoihin.
Jumalan sanat tarkoittavat, että Hän on paras lääkäri.
Hän on ylilääkäri ja tietää, kenellä on ongelmia, -
ilman että selvittäisi sitä erilaisilla analyyseilla -
ja odottaisi koetuloksia ennen hoitopäätöksen tekemistä.
Jumala tietää heti ongelman, diagnoosin -
ja miten hoitaa sen jumalallisilla voimillaan.
Tarvitsemme tietoja, -
joita Jumalan sanassa on paranemisesta, -
ja Jumalan johdatusta, kun rukoilemme jonkun puolesta, -
sillä rukoustapa riippuu ongelmasta.
Kun rukoilemme konkreettisesti jonkun ihmisen puolesta, -
jolla on tunnepuolen ongelmia tai fyysisiä sairauksia, -
on hyvä pyytää Pyhää Henkeä -
johdattamaan meidät asian ytimeen.
Olemme nähneet esirukoustoiminnassamme, -
miten kuuntelemme toisella korvalla rukoiltavaa.
Samalla tiimin jäsenet pitävät korvansa auki Pyhälle Hengelle -
ja pyydämme Pyhää Henkeä kertomaan meille ongelman syyn.
Usein Jumalan henki puhuttelee meitä hengessämme -
ja antaa ihmisen tilanteesta kuvan tai tiedon sanoja, -
ulottuen jopa lapsuuteen.
Voisin kertoa monta esimerkkiä, mutta aika ei riitä siihen.
Sikäli kun olemme saaneet tiedon sanat, -
lähestymme rukoiltavaa ja kysymme häneltä, -
mitä ilmestys sanoo hänelle.
Rukoiltava tunnustaa, että se on aivan totta.
Lapsuudessani tapahtui näin, isäpuoleni sanoi jotain -
tai jokin asia meni pieleen ja minuun sattuu sen vuoksi.
Sitten näemme, miten Pyhä Henki haluaa hoitaa hengen haavat -
ennen fyysistä parantamista.
Tarvitsemme yliluonnollisia ilmoituksia Jumalan hengeltä, -
kun rukoilemme jonkun puolesta. - Samalla tukeudumme siihen, -
mitä olemme jo tuoneet esille jakeessa 1. Piet. 2:24: -
Kristuksen haavojen kautta te olette parantuneet.
Jumalan puolelta parantumiseen on valmius.
Meidän tulee löytää ihmisistä johtuvat esteet ja raivata ne.
Jumalaan liittyen voi tulla sellainen este, -
että meillä on vääristynyt kuva Jumalasta.
Tilalle tarvitaan oikea kuva. Miten tämä sitten ilmenee?
Ihmiset kysyvät, haluaako Jumala yhä parantaa.
Selventäisin tätä vertauksella.
Jumala haluaa pelastaa ihmiset synnistä.
Samalla tavalla Jumala haluaa vapauttaa meidät sairauksista.
Yksi kuva koskettaa minua aina erittäin syvästi.
Jeesus Kristus ristiinnaulittiin -
ja Hänen molemmat kätensä lävistettiin nauloilla.
Kuvainnollisesti toisessa kädessä olivat meidän syntimme -
ja toisessa sairautemme. Eli ne käyvät käsi kädessä.
Ne ovat kokonaisuus. Kristus teki sen ristillä -
ja vapautti meidät siten synneistä ja sairauksista.
Meidän tulee vain korjata ja muuttaa käsitystämme Jumalasta.
Entä haluaako Jumala parantaa jokaisen?
Sama vertaus: Jumala haluaa pelastaa kaikki synnistä.
Mutta jos ihminen ei halua, niin hän ei pelastu.
Samalla tavalla paraneminen kuuluu kaikille.
Vielä yksi este, joka koskee meidän omaa tilannettamme.
Puhumme vääristyneesti Jumalan lapsen identiteetistä.
Eli siitä, millaiseksi tunnemme itsemme Jumalan lapsina.
Joskus on sellainen tunne...
Tästä voisi tehdä jonkinlaisen tutkimuksen, -
mutta tulos olisi varmaankin sama -
kuin minkä voi nähdä itsekin: -
osa uskovista tuntee Jumalan lapsinakin syyllisyyttä -
ja negatiivista painetta sisimmässään siitä, -
että he eivät pysty olemaan riittävästi Jumalalle mieliksi.
He ovat kuin Jumalan orpoja.
Mistä tällainen mielentila tai suhtautuminen on peräisin?
Kun luen vaikkapa evankeliumeja -
ja mitä kaikkea Jeesus teki, minunkin hyväkseni, -
miten voin ajatella äsken kuvailemallasi tavalla?
Olemme maailmassa ja alttiita pahuuden vaikutukselle.
Saatana haluaa painaa meitä alas.
Hän sanoo, että miksi edes yrität, -
rikoit Jumalaa vastaan ja nyt Jumala on sinulle vihainen.
Jumala rakastaa kaikkia. Hänen suhtautumisensa ei muutu.
Hän ei pidä kaikista teoistamme -
ja Hän antaa Pyhän Hengen avulla merkkejä tietyistä asioista -
ja näyttää poispääsyn niistä.
Tämä on saatanan syyllistämisen -
ja Jumalan nuhtelun suuri ero.
Saatana lyö maahan ja lannistaa meitä.
Jeesus taas neuvoo parannuksen teossa, -
kertoo kuntoon hoidettavat asiat ja näyttää tien ulos tilanteesta.
Eräs Sanan palvelija sanoi kerran näin: -
"Jeesus Kristus on Jumalan tahto tekoina.
Mitä näemme Jeesuksen tekevän, se on Jumalan tahto."
Jumalan tahdon näkee selvästi Uudessa Testamentissa.
Jeesus teki yhden asian kaikkialla sen lisäksi, -
että julisti evankeliumia: Hän paransi aina sairaita.
Esimerkiksi Matt. 9:35 kerrotaan, -
että Jeesus kävi kaikissa kaupungeissa ja kylissä, -
opetti synagogissa, saarnasi evankeliumia -
ja paransi kaikki sairaudet ja kaikenlaiset raihnaudet.
Jeesus siis paransi kaikki sairaudet, ei vain osaa.
Kun mietin tätä, -
näen selvästi, miten Jumala suhtautuu sairauksiin.
Jeesuksen suhtautuminen niihin kertoo Jumalan suhtautumisen.
Jos Jumala rakastaisi sairautta, Jeesus ei olisi parantanut.
Raamattu kertoo, ettei Jeesus tehnyt mitään, -
mitä ei nähnyt Isänsä tekevän. Tämä tarkoittaa sitä, -
että Jeesuksella oli koko ajan hengellinen näkökyky.
Hengessään Hän näki Jumalan tahdon parantamisessa.
Siksi hän kävi kaupungeissa ja kylissä ja paransi sairaita.
Hän tunsi myötätuntoa sairaita ja vanhempia kohtaan, -
joiden lapsi oli kuollut.
Jeesuksen kävi heitä sääli.
Kun Lasarus kuoli, Jeesus tapasi Martan ja Marian.
Kun Maria tuli Jeesuksen luo, Jeesus liikuttui ja itki.
Sitten Jeesus herätti Lasaruksen kuolleista.
Jeesus paransi sairaita -
ja ilmaisi rakkautensa käytännöllisellä tavalla.
Meidät kaikki on kutsuttu osoittamaan rakkautemme näin.
Kun toimimme niin mutta ihmiset eivät parane, -
saatamme kokea iskun ja tulla lyödyksi maahan -
ja joutua suuren pelon valtaan.
Pyydämme, mutta mitään ei tapahdu.
Emme näe rukouksen tulosta. Seurakuntamme korostaa sitä, -
että jokainen rukous auttaa, edes vähän ratkaisun hyväksi.
Voi olla tarpeen pyytää enemmän, useammin tai toisten kanssa.
Olennaista on voittaa pelko.
Pelko on siis yksi paranemisen este.
Miten voimme voittaa sisäisen pelkomme?
Hebr. 10:35 sanoo: "Älkää siis heittäkö pois uskallusta, -
jonka palkka on suuri." Tulee siis miettiä palkintoa -
ja että oikeamielisenä Jumala palkitsee oikeamielisesti.
Hän on rikas Isä, joka ei jää velkaa.
Meidän tulee tehdä oma inhimillinen osamme -
ja ottaa riski, josta palkitaan suuresti.
Jumala tietää, mikä palkka on, ja uskomme sen Hänen käsiinsä.
Vielä yksi este: synti.
Jos huomaamme rukouksen tai keskustelun aikana, -
että ihmisen elämässä on synti, jossa hän on kiinni, -
se täytyy hoitaa pois. Jesaja 59:2 sanoo, -
että pahat teot erottavat teidät Jumalasta niin, -
ettei Hän kuule.
Jaakob 5:16 kehottaa tunnustamaan synnit toisille -
ja rukoilemaan toisten puolesta, että parantuisitte.
Synnit tulee tunnustaa ja pyytää anteeksi, -
silloin tulee apu Jumalalta. Lopuksi vielä rohkaisu, -
että jos emme kohtaa jotakin näistä esteistä heti, -
esteitä voi olla muitakin, nämä olivat vain tärkeimmät.
Kun löydämme esteen, meidän tulee etsiä apua Jumalalta, -
pyytää Häntä selventämään sitä -
ja pyrkiä poistamaan este. Ja jos emme pysty siihen, -
pyytää apua Jumalalta.
Kiitos, pastori Eenok Palm, kun kerroit meille -
keskeisiä esteitä, jotka voivat estää parantumisen.
Kun haluamme tulla terveiksi, -
meidän tulee hylätä epäusko, synti ja pelot, -
päättää antaa anteeksi, hylätä vääristynyt kuva Jumalasta -
ja vääristynyt minäkuva ja kulkea Jumalan rakkaudessa.
Silloin otamme suuren askeleen paranemisen tiellä.
Rakas TV7:n katsoja, -
toivon elämääsi iloa ja Jumalan voiman täyteyttä.
Sovella näitä asioita elämässäsi, niin vaikeissakin sairauksissa -
voit edetä jumalallisen paranemisen tiellä, -
voit parantua ja pysyä terveenä. Kiitos seurasta ja ole siunattu!
Suomennos: Maria Peltokangas